Columbia (stêr)

Ar stêr Columbia (Columbia River e saozneg) zo ur stêr e Norzhamerika, an hini hirañ e-touez ar re en em daol er Meurvor Habask. En em astenn a ra a-hed 1 953 km ha ledan-kenañ eo he genoù.

Eieniñ a ra er Menezioù Roc'hellek e Kolombia Vreizhveuriat, e Kanada. Tremen a ra goude-se e stad Washington er Stadoù Unanet hag a-hed 500 km e verk ar vevenn etre Stadoù Washington hag Oregon. En em deurel a ra er mor etre kêrioù Ilwaco (Washington) hag Astoria (Oregon), en norzh da gêr Portland.

Bez' ez eo ar stêr norzhamerikan a genderc'h ar muiañ a energiezh war-bouez kreizennoù dourdredan. 

 Anv-lec'h 
An Amerindianed a rae Wimahl eus ar stêr er yezhoù tchinoukek. komzet gant ar meuriadoù a oa o annez kostez tiriad aber ar stêr. Anvet e oa Nch'i-Wána er yezhoù sahaptinekNch’I-Wána, the Big River gant Eugene S. Hunn, p. 3. komzet gant ar meuriadoù a oa staliet a-hed ar stêr, an Nez-Percés da skouer, el lec'h a zo bremañ kreiz Stad Washington. An daou dermen o deus ar memes ster a zo "stêr vras".

Adanvet e voe ar stêr gant Robert Gray diwar anv e lestr, ar skloup prevez amerikan Columbia Rediviva, gwerzh ar feurioù e gefridi. E skipailh eo an hini kentañ eus ar C'hornôg a verdeas e 1792 e-barzh aber ar stêr vras o tont eus ar Meurvor HabaskRivers of North America gant Arthur Benke et Colbert Cushing, p. 591.. Douetañs zo war orin anv al lestr 'Columbia Rediviva' met, pa eo sur ster ar ger 'Rediviva' (latin evit 'adsavet') ouzhpennet da anv al lestr pa oa bet adsavet e 1787, e seblant dont an anv 'Columbia' eus unan eus tri sant paeron Iwerzhon, sant Koulm. Ne zeu ket an anv eus hini an ergerzher genoat Kristol Goulm avat, evel e anv Columbia, kêr-benn stad Sukarolina, pe hini skeudenn alegorek ar Stadoù-Unanet.

Reiñ a ra ar stêr e anv da galzig menezioù, ledennadoù dour ha rannvroioù amezek d'e naoz, en o zouez proviñs Kanada Kolombia Vreizhveuriat (British Columbia e saozneg) ha torosadoù Aradennad Columbia. Anv al lestr eo an hini en deus roet e anv d'an egorvulzun Columbia ivez.

 Daveoù 

Rummad:Stêrioù SUA
Rummad:Stêrioù Kanada
Rummad:Washington
Rummad:Oregon
Rummad:British Columbia